Ministerul Afacerilor Externe (MAE) a emis o atenţionare de călătorie pentru Germania, unde începând de miercuri sunt organizate greve ale sindicatului mecanicilor de locomotivă. Astfel, este afectat transportul feroviar de marfă, dar şi cel de călători.
Potrivit MAE, sindicatul german al mecanicilor de locomotivă organizează greve care vor afecta serviciile regionale şi pe cele pe distanţe lungi operate de Deutsche Bahn. Pentru transportul de marfă, greva începe miercuri, la ora 18:00, iar pentru transportul de persoane, acţiunea va debuta joi, de la ora 2:00.
Grevele sindicatului german se vor încheia vineri, la ora 13:00.
Cetăţenii români pot solicita asistenţă consulară la numerele de telefon ale misiunii diplomatice şi oficiilor consulare ale României din Germania, la Berlin: + 493021239555, +493021239514, +493021239516; la Bonn: +492286838135; +492286838211; +492286838244; +492286838254; la München: +4989553307 sau +498998106143 şi la Stuttgart: +497116648611, +497116648612, +497116648613, +497116648614, +497116648615, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center în regim de permanenţă.
De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie telefoanele de permanenţă de la Berlin: +491601579938, Bonn: +491735757585, München: +491602087789 şi Stuttgart: +491716813450.
MAE recomandă consultarea paginilor de Internet: https://berlin.mae.ro, https://bonn.mae.ro, https://munchen.mae.ro, https://stuttgart.mae.ro, şi https://www.mae.ro.